**Ministru kabineta noteikumu “Grozījumi Ministru kabineta 2010.gada 21.jūnija noteikumos Nr.564 “Uzturēšanās atļauju noteikumi” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks  | 2018.gada 21.jūnijā Saeima pieņēmusi likumprojektu “Grozījumi Imigrācijas likumā” (likumprojekts izsludināts 04.07.2018.), kura izpildei nepieciešams veikt grozījumus Ministru kabineta 2010.gada 21.jūnija noteikumos Nr.564 “Uzturēšanās atļauju noteikumi”. Projektam jāstājas spēkā iespējami īsākā laikā pēc 2018.gada 18.jūlija, kad spēkā stājas iepriekš minētais likums “Grozījumi Imigrācijas likumā”,  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Nepieciešamība pārņemt Eiropas Parlamenta un Padomes 2016.gada 11.maija Direktīvu [2016/801/E](http://eur-lex.europa.eu/eli/dir/2004/38?locale=LV)S par nosacījumiem attiecībā uz trešo valstu valstspiederīgo ieceļošanu un uzturēšanos pētniecības, studiju, stažēšanās, brīvprātīga darba, skolēnu apmaiņas programmu vai izglītības projektu un viesaukles darba nolūkā;
2. 2018.gada 21.jūnijā Saeimā pieņemtā likumprojekta “Grozījumi Imigrācijas likumā” izpildes nodrošināšana pēc tā stāšanās spēkā.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projektā paredzētie grozījumi galvenokārt saistīti ar nepieciešamību pārņemt Eiropas Parlamenta un Padomes 2016.gada 11.maija Direktīvu [2016/801/E](http://eur-lex.europa.eu/eli/dir/2004/38?locale=LV)S *par nosacījumiem attiecībā uz trešo valstu valstspiederīgo ieceļošanu un uzturēšanos pētniecības, studiju, stažēšanās, brīvprātīga darba, skolēnu apmaiņas programmu vai izglītības projektu un viesaukles darba nolūkā* nacionālajos normatīvajos aktos. Lai transponētu direktīvu, projektā:1. uzskaitīti dokumenti, kādus nepieciešams iesniegt, uzaicinot ārvalstu studentus, stažierus un pētniekus, paredzēts, ka jāsniedz informācija par studentu un pētnieku dalību mobilitātes programmās (Eiropas Savienības, daudzpusējās vai divpusējās programmās, kas paredz daļu pētījuma vai studiju veikt vienā vai vairākās citās Eiropas Savienības dalībvalstīs). Šāda informācija nepieciešama, lai gadījumā, ja studiju vai pētniecības perioda laikā paredzēta studenta vai pētnieka mobilitāte, viņa uzturēšanās atļaujā iekļautu īpašu norādi uz dalību mobilitātes programmā, kas dod tiesības noteiktu laiku (līdz 180 dienām pētnieka gadījumā un līdz 360 dienām studenta gadījumā) uzturēties citā Eiropas Savienības dalībvalstī, nesaņemot šīs dalībvalsts uzturēšanās atļauju vai ilgtermiņa vīzu.

Projektā, atbilstoši Direktīvas 2016/801/ES 3.panta 3.punktā iekļautajai definīcijai un saskaņā ar Imigrācijas likuma 1.panta pirmās daļas 7.1punktu un 23.panta pirmās daļas 10.1 punktu, sniegta norāde uz to, ka ārzemniekam, kurš pieprasa termiņuzturēšanās atļauju saistībā ar studijām augstskolā vai koledžā, jābūt pilna laika studentam.Paredzēts arī nosacījums, ka augstskolai vai koledžai, kas uzaicina ārvalstu studentu, jānorāda paredzamais studiju beigu datums, lai atbilstoši Imigrācijas likuma 23.panta pirmās daļas 10.1punktam termiņuzturēšanās atļauju varētu izsniegt uz laiku, kas par četriem mēnešiem pārsniedz paredzamo studiju periodu.; 1. precizēts dokumentu saraksts, kāds jāiesniedz studentiem, stažieriem un pētniekiem, pieprasot uzturēšanās atļaujas gan uzsākot studijas, praksi vai pētniecības projektu, gan arī gadījumos, ja studenti un pētnieki vēlas turpināt uzturēties Latvijas Republikā pēc studiju vai pētniecības projekta beigām. No studentiem iesniedzamajiem dokumentiem svītrots iepriekš iegūto izglītību apliecinošs dokuments, jo direktīva 2016/801/ES neparedz šāda dokumenta iesniegšanu (studenta izglītības līmeņa atbilstību prasībām pārbaudīs augstākās izglītības iestādes), savukārt pētniekiem un stažieriem iesniedzamie līgumi svītroti no uzturēšanās atļaujas pieprasīšanai iesniedzamo dokumenta saraksta, to iesniegšanu paredzot jau izsaukuma pieprasījuma iesniegšanas brīdī. Projektā atbilstoši direktīvai 2016/801/ES noteikts arī informācijas apjoms, kāds jāiekļauj līgumos;
2. atbilstoši direktīvā 2016/801/ES noteiktajai prasībai studentiem un pētniekiem, iesniedzot dokumentus uzturēšanās atļaujas pieprasīšanai, atcelta prasība par pastāvīgās dzīvesvietas adresi apliecinošu dokumentu iesniegšanu, paredzot, ka dokumenti par dzīvesvietu jāiesniedz, saņemot pozitīvu lēmumu par uzturēšanās atļaujas piešķiršanu. Šāds nosacījums attiecināts arī uz pārējām ieceļotāju kategorijām;
3. papildināta atsauce uz Eiropas Savienības direktīvām.

Papildus direktīvas transponēšanai nepieciešamajām normām projektā:1. izslēgts Ministru kabineta noteikumu Nr.564 9.punkts, jo tas dublē Imigrācijas likuma 39.panta trešajā un ceturtajā daļā iekļautos nosacījumus;
2. precizēta terminoloģija, lai tiktu lietoti vieni un tie paši jēdzieni gan Ministru kabineta noteikumu Nr.564 ietvaros (jēdziens “izsaukuma pieteikums” aizstāts ar “izsaukuma pieprasījums”), gan atbilstoši tam, kāds formulējums izmantots Imigrācijas likumā (Ministru kabineta noteikumu Nr.564 4.1.11.apakšpunkts formulēts atbilstoši Imigrācijas likuma 24.panta pirmās daļas 10.punkta redakcijai, savukārt 107.4 punkta formulējums precizēts atbilstoši Imigrācijas likuma 23.panta 7 prim daļā lietotajam jēdzienam “pārskata gads”);
3. projekta 6.punktā, kas paredz izmaiņas noteikumu 23.2.apakšpunktā, paredzēts, ka jebkurš uzaicinātājs, arī tad, ja uzaicinātājs ir juridiska persona, uzņemas Imigrācijas likumā noteikto atbildību pār uzaicināto ārzemnieku;
4. projekta 13.punkts paredz izteikt jaunā redakcijā noteikumu 52.punktu, svītrojot no šī punkta atsauci uz studijām, jo studentiem iesniedzamais dokuments – studiju līgums - iekļauts projekta 12.punktā.
 |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Pilsonības un migrācijas lietu pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārzemnieki (trešo valstu pilsoņi), kas pieprasa termiņuzturēšanās atļaujas Latvijas Republikā, kā arī viņu uzaicinātāji. 2018.gada 1.janvārī Latvijas Republikā ar derīgām termiņuzturēšanās atļaujām uzturējās 26863 trešo valstu pilsoņi, tajā skaitā, 3359 studenti un skolēni, 14 pētnieki un 6 stažieri.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums atvieglos administratīvo slogu ārvalstu studentiem un pētniekiem un viņus uzņemošajām izglītības un pētniecības iestādēm, jo paredz mobilitāti Eiropas Savienības ietvaros. |
| 3. | Administratīvo izmaksu monetārs novērtējums | Administratīvās izmaksas Pilsonības un migrācijas lietu pārvaldei saistībā ar ārvalstu studentu un pētnieku pieteikumu izskatīšanu: C (uzturēšanās atļaujas pieteikuma pieņemšana, pārbaude informācijas sistēmās, lēmuma sagatavošana un uzturēšanās atļaujas izsniegšana) = (atalgojums 5,92 euro/h x 2,3h) x (1000 ārzemnieki gadā x 1 uzturēšanās atļaujas pieteikums) = 13 616 *euro*). Administratīvās izmaksas ārzemniekam: C (ierašanās Pilsonības un migrācijas lietu pārvaldē uzturēšanās atļaujas pieteikuma iesniegšanai un atļaujas saņemšanai) = (atalgojums 4,47 euro/h x 3h) x (1000 ārzemnieki gadā x 2 procedūras gadā) = 26 820 *euro*).Administratīvās izmaksas kopā: 40 436 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projektam jāstājas spēkā iespējami īsākā laikā pēc 2018.gada 18.jūlija – dienas, kad stājas spēkā Saeimā 2018.gada 21.jūnijā pieņemtais likums “Grozījumi Imigrācijas likumā”.  |
| 2. | Atbildīgā institūcija | Iekšlietu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2016.gada 11.maija Direktīva 2016/801/ES par nosacījumiem attiecībā uz trešo valstu valstspiederīgo ieceļošanu un uzturēšanos pētniecības, studiju, stažēšanās, brīvprātīga darba, skolēnu apmaiņas programmu vai izglītības projektu un viesaukles darba nolūkā (direktīva jāpārņem nacionālajos normatīvajos aktos līdz 2018.gada 23.maijam); |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2016.gada 11.maija Direktīva 2016/801/ES par nosacījumiem attiecībā uz trešo valstu valstspiederīgo ieceļošanu un uzturēšanos pētniecības, studiju, stažēšanās, brīvprātīga darba, skolēnu apmaiņas programmu vai izglītības projektu un viesaukles darba nolūkā (direktīva jāpārņem nacionālajos normatīvajos aktos līdz 2018.gada 23.maijam) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2016/801/ES 8.panta 1.punkts un 10.panta 2.punkts | Projekta 4.punkts, kas paredz papildināt noteikumus ar 16.4.3 apakšpunktu.  | Pārņemts pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2016/801/ES 13.panta 1.punkta a un b apakšpunkts un 2.punkts | Projekta 4.punkts, kas paredz papildināt noteikumus ar 16.4.4 apakšpunktu.  | Pārņemts pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2016/801/ES 7.panta 2.punkts | Projekta 7.punkts, kas paredz svītrot noteikumu 28.5.apakšpunktu | Pārņemts pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2016/801/ES 11.panta 1.punkta a apakšpunkts | 12.punkts, ar kuru noteikumu 51.punkts tiek izteikts jaunā redakcijā. | Pārņemts pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2016/801/ES 25.panta 3. un 6.punkts  | Projekta 15.punkts, ar kuru noteikumu 53.1punkts tiek izteikts jaunā redakcijā. | Pārņemts pilnībā | Projekts nesatur stingrākas prasības nekā attiecīgais ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | 1. Direktīvas 10.panta 3.punktā paredzēta iespēja dalībvalstīm pieprasīt, lai uzņemšanas līgumā ar pētnieku būtu norādītas uzņemošās iestādes tiesiskās attiecības ar pētnieku, kā arī darba apstākļi. Šāda prasība nav atsevišķi ietverta projektā, jo tiesisko attiecību raksturs izriet no līguma teksta, bet darba apstākļu pārbaude nesniedz papildu informāciju, kas būtu nepieciešama lēmuma par uzturēšanās atļaujas piešķiršanu pieņemšanai;
2. Direktīvas 11.panta 1.punkta b) un c) apakšpunkti dod dalībvalstīm tiesības pieprasīt pierādījumus par studiju maksājumu veikšanu un studiju valodas zināšanām. Ievērojot to, ka šis jautājums ir izglītības iestāžu kompetencē, turklāt arī šobrīd spēkā esošie normatīvie akti šādas prasības neparedz, tādas nav iekļautas projekta tekstā.
 |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Pārējās direktīvas normas jau ir pārņemtas spēkā esošajā Ministru kabineta 2010.gada 21.jūnija noteikumu Nr.564 „Uzturēšanās atļauju noteikumi” redakcijā, Administratīvā procesa likumā, kā arī iekļautas 21.06.2018. Saeimā pieņemtajā likumā “Grozījumi Imigrācijas likumā”. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas un Pilsonības un migrācijas lietu pārvaldes tīmekļa vietnēs. |
| 2. | Sabiedrības līdzdalība projekta izstrādē | Projekts 2018.gada 15.maijā publicēts Pilsonības un migrācijas lietu pārvaldes tīmekļa vietnē <http://www.pmlp.gov.lv/lv/sakums/tiesibu-akti/tiesibu-aktu-projekti/2017/11/28/likumprojekts-%E2%80%9Cgroz%C4%ABjumi-imigr%C4%81cijas-likum%C4%81%E2%80%9D/>. Sabiedrībai viedokli iespējams iesniegt līdz 2018.gada 15.jūnijam. |
| 3. | Sabiedrības līdzdalības rezultāti | Par projektu komentāri nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde, Latvijas Republikas diplomātiskās un konsulārās pārstāvniecības ārvalstīs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs Rihards Kozlovskis

Vīza:

valsts sekretārs Dimitrijs Trofimovs

R.Tetere, 67219224

rita.tetere@pmlp.gov.lv